paragraph_text: Šaron je vrlo kontroverzna ličnost, kako unutar tako i izvan Izraela. Njegovi pristalice vide ga kao vođu koji se trudio uspostaviti mir ne žrtvujući izraelsku sigurnost. Mnogi Izraelci smatraju ga narodnim herojem koji je pomogao u obrani zemlje tijekom njenih najvećih borbi. Neke kritike opisuju ga kao "bejrutskog mesara " i zahtijevaju da mu se sudi kao ratnom zločincu zbog masakra u Sabri i Shatili tijekom libanonskog rata 1982., za što ga Kahanovo povjerenstvo smatra posredno odgovornim.